Diari Oficial de la Generalitat Valenciana


Sumari del DOGV 6375, del 13-10-2010 (2010/10512)

RESOLUCIÓ de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir places de metge d'unitats d'hospitalització a domicili d'institucions sanitàries dependents de l'Agència Valenciana de Salut, convocat per la Resolució de 30 de setembre de 2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6375

Data del DOGV
:   13-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/10880


Data del document
:   06-09-2010

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 6 de setembre de 2010, del director general de Recursos Humans, per la qual publica l'adjudicació definitiva del concurs de trasllats per a cobrir places de metge d'unitats d'hospitalització a domicili d'institucions sanitàries dependents de l'Agència Valenciana de Salut, convocat per la Resolució de 30 de setembre de 2009. [2010/10127]  
D'acord amb el que establix la base 6 de la Resolució de 30 de setembre de 2009, del director general de Recursos Humans, per la qual convoca un concurs de trasllats per a cobrir places de metge d'unitats d'Hospitalització a Domicili d'institucions sanitàries dependents de l'Agència Valenciana de Salut, i transcorregut el termini d'al·legacions després de la publicació de la resolució provisional del concurs, esta Direcció General de Recursos Humans resol:  
Publicar en l'annex l'adjudicació definitiva del concurs de trasllats per a cobrir places metge d'unitats d'hospitalització a domicili d'institucions sanitàries dependents de l'Agència Valenciana de Salut.  
No es pot renunciar a les destinacions adjudicades, llevat que la renúncia estiga motivada per l'obtenció d'una plaça per la resolució d'un procediment de mobilitat voluntària convocat per una altra administració pública.  
Els concursants que obtinguen plaça han de cessar en la seua plaça bàsica dins dels tres dies hàbils següents a la publicació d'esta resolució definitiva en el Diari Oficial de la Comunitat Valenciana.  
La presa de possessió de la nova plaça s'ha de fer dins dels tres dies següents al cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix departament de salut o un de limítrof; en el termini de 10 dies si pertany a una localitat diferent i un departament no limítrof, o en el termini d'un mes, si pertany a un altre servici de salut.  
El termini de la presa de possessió s'inicia quan acabe el permís o llicència que, si és el cas, haja sigut concedit a la persona interessada, llevat que per causes justificades s'acorde suspendre'l.  
En el cas que l'adjudicació de la plaça comporte el reingrés al servici actiu de personal excedent, el termini de la presa de possessió és d'un mes, comptador des de la publicació de la resolució definitiva del concurs.  
Excepte en el cas del paràgraf anterior, el termini de presa de possessió i, si és el cas, la pròrroga, té la consideració de servici actiu, i es perceben els havers a càrrec de la plaça de destinació.  
S'entén que sol·licita l'excedència voluntària per interés particular com a personal estatutari, i és declarat en esta situació, el personal que no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues que legalment o reglamentàriament siguen procedents. No obstant això, si hi ha causes prou justificades, apreciades així després de l'audiència de la persona interessada, es pot deixar sense efecte esta situació. En este cas, la persona interessada s'ha d'incorporar-se a la seua destinació nova tan prompte com desapareguen les causes que en el seu moment ho han impedit.  
Esta resolució la poden impugnar les persones interessades per mitjà de la interposició d'un recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptador a partir d'esta publicació, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i potestativament poden interposar-hi un recurs de reposició, en el termini d'un mes, d'acord amb els articles 116 i 117 de la Llei 30/1992, ja esmentada.  
annex  
  
(\*) No acredita que disposa d'una plaça en propietat en la categoria de metge d'Hospitalització a Domicili; per tant, no té els requisits que establix el punt 2 de la convocatòria.  
\* \* \* \* \*  
Anexo  
  
(\*) No acredita que dispone de plaza en propiedad en la categoría de médico de Hospitalización a Domicilio, por lo que no cumple los requisitos especificados en el punto 2 de la convocatoria.  
Tot això es pot fer sense perjuí que s'utilitze qualsevol altre recurs que hom estime convenient per al seu dret.  
València, 6 de setembre de 2010.- El director general de Recursos Humans: José Cano Pascual.